โดนแมวที่เลี้ยงไว้กัด มีเลือด ออกนิดหนอยเบี้ยงต้น ใช้ แอลกอฮอล์ ล้างแผล กับ ใส่ เบตาดิน แล้วผมเลี้ยง แบบปล่อย แมวฉีดยาไปแล้วประมาณ 11 เดือน มีกำหมดฉีด อีกเข็ม เดือนหน้าแมวสุภาพแข็งแรง แมวมีนิสัย ชอบวิ่งมากัด ในเชิงหยอก บางที่ก็กระโดด งับแขนผม* เคยฉีดยา 3-5 เข็ม ประมาณ 7-8เดือน ที่แล้วรอบสอง กระตุน 2เข็ม ไปประมาณ 6 เดือน ที่แล้วผมต้องไปฉีดยาเพิ่มไหมครับ #ขอบครับ
สวัสดีค่ะ โรคพิษสุนัขบ้าเป็นโรคที่เกิดจากการติดเชื้อไวรัสชนิดหนึ่ง รับมาจากการถูกสัตว์เลี้ยงลูกด้วยนมชนิดใดๆ กัดจนมีแผลแดง มีเลือดออก หรือน้ำลายสัตว์มาโดนเยื่อบุตา ปาก จมูก หรือกินเนื้อสัตว์ดิบหากโดนกัดจนมีแผลเลือดออกนั้น เป็นช่องทางรับเชื้อพิษสุนัขบ้าได้ แต่จริิงๆแล้ว หากเป็นแมวเลี้ยงที่ทราบประวัติวัคซีนแน่ชัด สังเกตอาการสัตว์ได้ครบ 10 วันว่าหลังจากนั้นสัตว์ยังสบายดี ก็แสดงว่าสัตว์ตัวนั้นน่าจะไม่มีเชื้อโรคพิษสุนัขบ้าแต่อย่างไรก็ตาม เนื่องจากเป็นโรคที่อันตราย หากมีอาการแล้วถึงแก่ชีวิต แนะนำการไปกระตุ้นวัคซีนไว้จะดีกว่า โดยหากถูกกัดซ้ำภายใน 6 เดือน จะกระตุ้น 1 เข็ม แต่ถ้าเกิน 6 เดือนมาแล้ว กระตุ้น 2 เข็มห่างกัน 3 วันค่ะการดูแลแผลสามารถใช้เบตาดีนเช็ดรอบๆแผล เอาผ้าสะอาดปิดเอาไว้ได้ และไปพบแพทย์เพื่อประเมินบาดแผล ว่าต้องได้รับยาฆ่าเชื้อหรือกระตุ้นวัคซีนบาดทะยักด้วยหรือไม่